cyanic-selkie/wikianc huggingface dataset:
Mixed-up Mother Goose
Mixed-Up Mother Goose on Roberta Williamsin kehittämä, lapsille suunnattu opetuspeli. Peli perustuu vanhoihin lastenloruihin, ja pelissä lapsen täytyy täydentää loruja etsimällä pelimaailmasta esineitä ja viedä ne niitä tarvitseville ja täydentäen näin lorun. Loruja on pelissä yhteensä 18.
Saara Kesävuori
Saara Kesävuori, sukunimi aik. Sarkkinen (s. 1. huhtikuuta 1959 Savonlinna) on suomalainen Tampereella asuva kirjailija.
Kesävuori julkaisi 1980-luvulla nuortenkirjoja ja kirjoitti näytelmiä sekä radiokuunnelman. Hän väitteli vuonna 2003 tohtoriksi Eila Pennasen varhaistuotannosta. Vuonna 2010 hän voitti Kouvolan dekkarinovellikilpailun novellilla Syntymäpäivän jälkeen, joka on julkaistu antologiassa Murhattu mieli. Viimeksi Kesävuori on julkaissut dekkaritrilogian, johon kuuluvat teokset Saarroksissa, Tarkasti vartioitu sekä trilogian päätösteos Kuningas.
Kyynärhermo
Jos iskut ovat toistuvia tai hermo on muuten puristuksissa, voi kädessä ilmaantua pitkäaikaisia oireita. Tyypillisiä oireita ovat pikkusormen ja nimettömän puutuminen.
Valtaosa kämmenen pienistä lihaksista on kyynärhermon hermottamia.
Silmukointi
Silmukointi
Useimmat korkeimpien eukaryoottien geeneistä ovat DNA:ssa epäjatkuvina. Eksoneiden, joiden sekvenssi määrää proteiinien rakenteen, välissä on introneita, jotka poistetaan ennen proteiinisynteesiä. Proteiinisynteesi alkaa kuitenkin koko geenin – eksoneiden ja introneiden – transkriptiolla esi-mRNA:ksi.
Epiduraalivuoto
Ennuste
Jos epiduraalihematooma huomataan ja leikataan ripeästi, ennuste on yleensä hyvä. Harmittavan usein diagnoosi viivästyy ja potilas tulee jo vaikeassa tajuttomuudessa leikkaukseen. Huono ennuste on yhteydessä vaikeaan tajuttomuuteen leikkaushetkellä.
Jan Václav Voříšek
Voříšek oli opettajan poika, joka opiskeli pianon- ja urkujensoittoa kotonaan 15-vuotiaaksi saakka. Tämän jälkeen hänen isänsä lähetti hänet Prahaan muodollisia opintoja suorittamaan. Vuodesta 1810 vuoteen 1813 hän oli opiskelijana Prahan yliopistossa, ja hänestä tuli vuoden 1812 tienoilla Václav Jan Tomášekin oppilas pianonsoitossa. Prahassa Voříšek myös tutustui Luigi Cherubiniin ja Carl Maria von Weberiin.
Massiivinen monen pelaajan verkkoroolipeli
Ominaispiirteet
MMORPG:t ovat laajoja moninpelejä, mutta niissä voi olla laajoja yksinpeliosioita tai -ominaisuuksia. Ns. huvipuisto-tyylisissä peleissä pelaajan on läpäistävä pitkä yksinpelikampanja, jolla hän kerää kokemustasoja. MMORPG-pelin tilannetta, jossa hahmo on korkeimmalla kokemustasolla tai muuten käynyt läpi pelin sisällön kattavasti, kutsutaan loppupeliksi (endgame).
MMO-pelimaailmat eivät yleensä koskaan ”nollaudu” eli kaikki pelihahmolla saavutetut tavarat, kokemus ja taidot säilyvät ikuisesti. Tämä on hyvin tärkeää, sillä hahmojen kehittäminen on pitkä ja aikaa vievä prosessi.
MMORPG-pelejä
Julkaisijalleen tuottoisimpia MMORPG-pelejä ovat 2015–2016 olleet Dungeon Fighter Online, joka on tuottanut vuonna 2016 noin 1,2 miljardia US-dollaria. World of Warcraft tuotti vuonna 2015 814 miljoonaa dollaria, Lineage 327 miljoonaa ja MapleStory 253 miljoonaa.
Hopeaa rajan takaa
Aiheena on välirauha aikainen nuorten miesten matka hakemaan rajan takaa Uudeltakirkolta yhden kotitaloon piilotettuja hopeaesineitä. Matka on samalla vakoilua Karjalankannaksella ja tapahtuu päämajan tukemana. Romaanissa Anttala ei ole pysynyt tosiasioissa, mutta täysi totuus jää selvittämättä, sillä Lempiäisen (Anttalan) mukana olleet kaksi muuta miestä, Eugen Wist ja Toivo Paavilainen, eivät selvinneet sodasta hengissä. Wistin jäänteet löytyivät 2019.
Böhse Onkelz
Yhtyettä on syytetty koko sen olemassaolon ajan äärioikeistolaisuudesta perusteena muun muassa alkuaikojensa kappaleet, esimerkiksi Türken raus (1981), SS-Staat (1981), ja Deutschland den Deutschen (1983), joiden tekstit käsittelivät ulkomaalaisten karkottamista ja holokaustin toteuttamista. Yhtye esiintyi varsinkin 1980-luvulla säännöllisesti uusnatsistisissa tapahtumissa. Myöhempinä vuosinaan yhtye on kuitenkin kiistänyt syytökset ja ottanut etäisyyttä aiempaan toimintaansa. Se on julistautunut epäpoliittiseksi ja myös kieltänyt poliittiset symbolit konserteissaan.
Piter FM
Kiinnostavia yksityiskohtia
Vuonna 2009 Pietarissa avattiin uusi Piter FM -niminen radiokanava.
Tokuma Shoten
Yhtiö on ollut emoyhtiönä Daiei Motion Pictures, Tokuma Japan Communications ja Studio Ghibli -yhtiöille. thumb|right|250px|Yhtiön päätoimipiste
ARC 20 de Julio
Valmistus
Alus tilattiin Malmöstä Kockumsilta, missä köli laskettiin lokakuussa 1955. Alus laskettiin vesille 26. kesäkuuta 1956 ja valmistui 15. kesäkuuta 1958.
Palvelus
Alus oli Kolumbian laivastossa, kunnes se romutettiin vuonna 1986.
Japanilaisten miehitys Indonesiassa
Yhdysvaltain kauppasaarto panee Japanin liikkeelle
13. toukokuuta 1940 Lontooseen paennut hallitsija ja Hollannin pakolaishallitus, mitkä jatkoivat Hollannin siirtomaiden hallitsemista.
Van Mook pelaa aikaa
Hollannin pakolaishallituksen neuvotteluvoima oli heikko, mutta se yritti pitkittää konfliktin syntymistä. 12. syyskuuta 1940 alkoivat Hollannin Itä-Intian ja Japanin väliset kauppaneuvottelut Kobajashin johtaman valtuuskunnan johdolla. Hollannin Itä-Intian hallinnoija Hubertus van Mook kieltäytyi lentokonebensiiniä koskevasta yhteistyöstä. 26. lokakuuta Japani ja Hollanti ilmoittivat julkilausumalla, ettei Hollannin Itä-Intia liity Itä-Aasian vaurausvyöhykkeeseen.
Acehilaiset ja pohjoissumatralaiset liittoutuvat japanilaisten kanssa
1. helmikuuta japanilaiset valtasivat Pontianakin. 3.helmikuuta japanilaiset pommittivat Surabajaa sekä aloittivat ilmaiskut Jaavaa vastaan. 4. helmikuuta käydään Kalimantanin ja Sulawesin välisessä Makassarin salmessa meritaistelu, jonka japanilaiset voittivat. Liittoutuneet vetäytyivät Cilacapiin ja japanilaiset valtasivat Sulawesin.
Itsenäisyysmiesten taktinen liitto japanilaisten kanssa
Heinäkuussa 1942 japanilaiset kokosivat Jakartaan indonesialaisnationalistit Hatan, Sukarnon ja Sjahririn. He tapasivat toisensa salaa tehden työnjaon. Sukarnon tehtäväksi jäi yllyttää indonesialaisia itsenäisyyteen, Hatan puolestaan vastata diplomatiasta ja Sjahririn vastuulle jäi maanalainen aktivismi. Sukarno suostui Indonesian Japanille vastuullisen hallituksen johtajaksi. Japanilaiset valtasivat Kain ja Tanimbarin saaret.
Sukarno hankkii mahdollisuuden
Sukarno ja Hatta suostuivat yhteistyöhön japanilaisten kanssa vuonna 1942 taatakseen itsenäistä asemaa. Sukarno onnistui panemaan indonesialaisia liikekannalle Japanin sotaponnistusten hyväksi, mutta hänen maineensa kärsii romushasta.
Muslimit eivät ole suostuvaisia yhteistyöhön
Japanilaiset yrittivät vedota myös muslimeihin, jotka eivät hyväksyneet Japanin keisarin shintolaista kunnioittamista jumalana ja joihin ei näin ollen vedonnut aasialainen pyhä sota eurooppalaisia kolonialisteja vastaan. Lokakuussa 1943 japanilaiset kuitenkin kutsuivat koolle maallisten ja oikeaoppisten muslimien joukosta Indonesian muslimien neuvoa-antavan neuvoston (Masyumi), jossa hollantilaisten ylenkatsoma Nahdatul Ulama sai huomattavan aseman muiden uskonoppineiden (kyai) keskuudessa.
S-75
S-75 Dvina eli Naton kooditunnuksella kutsuttuna SA-2 Guideline oli Neuvostoliiton kehittämä ilmatorjuntaohjus. Ohjustyyppi tuli kuuluisaksi Francis Gary Powersin ohjaaman U-2-vakoilulentokoneen pudotuksella vappuna 1.5.1960. Pudotus tapahtui suuresta, arviolta n. 20 km:n korkeudesta. Ilmapudotus toteutettiin NKP:n pääsihteerin Nikita Hruštšovin käskystä Sverdlovskin, nykyisen Jekaterinburgin lähistöllä.
S-75:sta kehiteltiin edelleen S-125 Petšora/Neva. Myös Suomi käytti tätä aluetorjuntaohjusta nimellä ItOhj79. Nato tunsi ohjuksen nimellä SA-3 Goa.
Keith Remfry
Keith J. Remfry (17. marraskuuta 1947 Ealing – 16. syyskuuta 2015) oli brittiläinen judoka ja olympiamitalisti.
Phil Keoghan
Philip John Keoghan (s. 31. toukokuuta 1967, Christchurch) on uusiseelantilainen televisiokasvo, joka on tullut parhaiten tunnetuksi Amazing Race -sarjan juontajana. Keoghan on työskennellyt yli 70 maassa juontajana, tuottajana, käsikirjoittajana ja kameramiehenä. Hän on voittanut yhteensä kahdeksan Emmy-palkintoa.
Operaatio Linebacker II
Tausta
Pohjois-Vietnamin pommitusta talvella oli suunniteltu alun perin itse asiassa jo aikaisemmin samana vuonna ensimmäisen operaatio Linebackerin aikana. Nixonin virallisesti antama syy operaatiolle oli pohjoisen pakottaminen neuvotteluihin, mutta nauhoitetuista keskusteluista presidentin, varapresidentti Spiro Agnew’n ja ulkoministeri Henry Kissingerin välillä tiedetään, että todellinen syy oli osoittaa etelän presidentti Thiệulle, että Yhdysvallat oli edelleen tarvittaessa valmis laajoihin iskuihin pohjoista vastaan ja taivuttelemaan näin se suostumaan rauhansopimukseen. Thiệu oli ollut erityisesti sitä vastaan, että sopimus ei edellyttänyt pohjoisen asevoimien vetämistä etelästä.
Seuraukset
Ilmaiskujen kannattajien mielestä pommitukset pakottivat pohjoisen takaisin neuvotteluihin. Sodan loppuminenkin olisi heidän mielestä voinut tulla aiemmin, jos yhtä suuria iskuja olisi tehty jo aiemmin. Toisaalta sotaa vastustaneissa piireissä pommituksia verrattiin esimerkiksi tuhoisaan Dresdenin pommitukseen toisessa maailmansodassa. Yhdysvalloissa lehdistö uutisoi iskuista pääosin negatiivisesti, ja iskuihin viitattiin usein Joulupommituksina. Monissa kaupungeissa järjestettiin iskujen vastaisia mielenosoituksia.
S-F Magazine
S-F Magazine on japanilainen Hayakawa Shobōn julkaisema tieteiskirjallisuuslehti.
Lehden on perustanut Masami Fukushima. Lehden ensimmäinen numero on merkitty sen kannessa helmikuulle 1960, mutta se ilmestyi kirjakauppoihin jo joulukuussa 1959.
Viet itsekontrollin
20 suosikkia – Viet itsekontrollin on Meiju Suvaksen vuonna 2001 julkaistu kokoelma-albumi, joka sisältää 20 kappaletta hänen vuosina 1982–1998 levyttämistään kappaleista. Albumin on julkaissut CD-levynä Warner Music Finland Oy. Albumi on kolmas Suvaksen kokoelma-albumi "20 suosikkia" -sarjassa. Aiemmat albumit ovat "20 suosikkia – Pure mua" ja "20 suosikkia – Sydänmyrsky". Albumin kappaleet 14, 17 ja 19 on julkaistu kahdella aiemmalla kokoelmalla.
Kosketuslevy
Kosketuslevyä käytetään kuljettamalla sormea sen pinnalla. Kosketuslevyjä on nykyään saatavilla pöytäkoneillekin. Sellaisen esitteli Apple vuonna 2010 nimellä Magic Trackpad.
Roger Bambuck
Bambuck voitti Ranskan mestaruuden sekä 100:n että 200 metrin juoksussa vuosina 1965–1968. Hän juoksi useita Ranskan ennätyksiä ja viestijuoksussa useita Euroopan ennätyksiä. Hänen Méxicossa 1968 juoksemistaan sähköajoista 200 metrin aika 20,47 s säilyi Ranskan ennätyksenä heinäkuuhun 1979 ja 100 metrin aika 10,11 s elokuuhun 1986 saakka.
Morlokit (sarjakuvat)
Morlokit ovat saaneet nimensä H. G. Wellsin romaanin Aikakoneessa esiintyneiden maanalaisten olentojen, morlokkien mukaan.
Järventakuinen
thumb|240px|Järventakuisen kunta Äänisenrannan piirin kartalla. Järventaguinen eli Järventaus (myös Järventagainen, ) on maalaiskunta ja sen keskuskylä Karjalan tasavallan Äänisenrannan piirissä Venäjällä. Se sijaitsee Lohmoijärven rannalla Petroskoin kaupunkiin kuuluvan Solomannin pohjoispuolella. Kylässä on 1 400 ja kunnassa 1 600 asukasta (vuonna 2012).
Tanskan amtien vaakunat
Tämä on artikkeli Tanskan amtien vaakunoista. Kuvagalleriassa ovat Tanskan amtit vuosien 1970–2006 aluejaon mukaan. Bornholmin amtista tuli Bornholmin aluekunta vuonna 2003. Kööpenhaminan kunta ja Frederiksbergin kunta hoitivat myös amtien tehtäviä.
Xavier Samuel
Ura
Samuel teki debyyttinsä kameroiden edessä vuonna 2003 televisiosarjassa McLeodin tyttäret. Ensimmäisen elokuvaroolinsa hän sai vuoden 2006 elokuvasta 2:37. Hän esiintyi myös muissa australialaisissa elokuvissa, kuten September (2007) ja Newcastle (2008). Vuonna 2009 Samuel valittiin näyttelemään Riley-nimistä vastasyntynyttä vampyyria Stephenie Meyerin kirjoihin perustuvan elokuvasarjan kolmannessa osassa Twilight – Epäilys (2010). Se oli hänen ensimmäinen roolinsa yhdysvaltalaisessa elokuvassa.
SS Empire Comfort
Palvelus
Alus oli mukana Clydestä ja The Downsista 12. maaliskuuta lähteneessä saattueessa OS116/KMS90, joka määrättiin hajaantumaan 17. maaliskuuta. Se liittyi vielä samana päivänä Casablancasta 11. maaliskuuta Britteinsaarille lähteneeseen saattueeseen MKS88G, jonka mukana se palasi Clydeen 19. maaliskuuta.
Klooridiatsepoksidi
Historia
Klooridiatsepoksidi mahdollisisti emotionaalisten häiriöiden hoitamisen ilman henkisen tarkkanäköisyyden tai valppauden menettämistä. Se auttoi henkilöitä, joilla oli pakko-oireita, kuten erästä potilasta, joka tunsi pakolliseksi laskea sälekaihtimien säleet astuessaan huoneeseen.
Ernst (Saksi)
thumb|Ernst. Ernst (24. maaliskuuta 1441 – 26. elokuuta 1486 Colditz) oli Saksin vaaliruhtinas vuosina 1464–1486. Hänestä polveutuu Wettinin hallitsijasuvun niin sanottu ernestiläinen haara.
Sini Manninen
Maalaiselämää
Vuonna 1990 perhe muutti Länsi-Ranskaan pieneen Confolensin kaupunkiin Charentesin alueelle. Siitä huolimatta pariskunta piti toimeentulon kannalta tarpeellisena säilyttää asuntonsa Pariisissa. Taiteilijat palasivat säännöllisesti Pariisiin työskennelläkseen Place du Tertrellä. Manninen osallistui useisiin yhteis- ja yksityisnäyttelyihin. Tämän lisäksi joitakin taiteilijan teoksia on esillä naivistisen taiteen museossa (Musée d'art naïf de Vicq ) Ile de Francessa sekä Matanzasin taidemuseossa Kuubassa (Museo de Arte de Matanzas). pienoiskuva|Sini Manninen Montmartrissa (Pariisi v. 2012
Suoritin
Valmistustekniikka
Käyttämällä kehittyneempää valmistustekniikkaa voidaan suorittimen virrankäyttöä vähentää ja tämän vaikutuksesta myös tuotettua hukkalämpöä voidaan vähentää. Vastaavasti transistorien määrän lisääminen nostaa tarvittavan virran määrää. Eräs puolijohteiden valmistusmenetelmä on CMOS.
Macy’s
thumb|275px|Macy's Herald Squarella [[New Yorkissa.]] thumb|275px|Macy's [[Atlantassa.]] Macy's on yhdysvaltalainen tavarataloketju, joka aloitti Massachusettsin Haverhillissa vuonna 1858. Sen tavaratalo New Yorkin Herald Squarella on Etelä-Koreassa sijaitsevan Shinsegae Centum Cityn (293 905 m²) jälkeen maailman toiseksi suurin: myyntipinta-alaa siinä on noin 200 000 m².
Sarajevo
Maantiede
Sarajevo sijaitsee Bosnia ja Hertsegovinan keskiosissa. Sen koordinaatit ovat 43°52′ pohjoista leveyttä ja 18°25′ itäistä pituutta. Kaupunki on rakennettu viidensadan metrin korkeudella merenpinnasta olevaan Sarajevon laaksoon ja sitä reunustaville kukkuloille, Miljacka-joen molemmille rannoille. Joki virtaa kaupungin läpi idästä länteen. Alue on vuoristoista ja metsäistä.
Elinkeinot ja talous
Sarajevon talous kukoisti 1980-luvulla teollisuuden kehityksen ja olympialaisten ansiosta. Sodan jälkeen talous on toipunut nopeasti ja kasvanut huimaa vauhtia. Kaupungissa harjoitetaan mm. elintarvike-, tekstiili-, huonekalu-, auto- ja metalliteollisuutta. Suurin osa viennistä menee Saksaan, Isoon-Britanniaan, Serbiaan ja Montenegroon.
Luettelo Linux-peleistä
Tämä on luettelo julkaistuista Linux -peleistä.
Vedeera vaarallisilla vesillä
Juoni
Helmisimpukkasaaren sodan jälkeen ihmisten ja haltioiden välillä vallitsee hauras rauha. Mutta merellä vaanivat piraatit, jotka uhkaavat sekä ihmisiä että haltioita. Haltiat syyttävät ihmisiä merirosvojen suojelusta. Läheinen Saherinin suuriruhtinaskunta on äskettäin liitetty osaksi ihmisten valtakuntaa; pitävätkö piraatit siellä tukikohtiaan? Haltianeito Vedeera lähetetään tutkimaan asiaa ihmisnuori Korilin ja quirenilaisen ylimystönuorukainen Selderonin kanssa. Mukana seuraa myös vettä pelkäävä Vedeeran kissa Jatox. Romaani piirtää allegoriaa nykytodellisuudesta. Voiko kulttuurierojen takaa löytyä jotain yhteistä? Voiko vuosisataisen vihanpidon murtaa? Mistä kaikki alkoi? Kuka saa kertoa historian ja tarinat, joiden varassa nykyisyys lepää?
Jens Bergensten
Jens Peder Bergensten (s. 18. toukokuuta 1979), tunnetaan myös nimillä Jeb tai jeb_, on ruotsalainen videopelisuunnittelija. Hänet tunnetaan parhaiten Minecraftin kehittämisestä Mojangissa, missä hän on työskennellyt joulukuusta 2010 lähtien. Bergensten siirtyi Minecraftin pääkehittäjäksi- ja suunnittelijaksi joulukuussa 2011 Minecraftin entisen kehittäjän Markus Perssonin luovuttua työstä.
Kangasmäntykukka
Kangasmäntykukka eli mäntykukka (Hypopitys monotropa) on matalakasvuinen, lehtivihreätön loiskasvi. Mäntykukka saa ravintonsa tattien sienirihmaston välityksellä lähinnä metsämännyltä. Sienijuuren avulla kasvi saa männyltä hiilihydraatteja ja sienirihmoilta vettä ja kivennäisiä. Sitä voi siis pitää männyn välillisenä loisena. Itse asiassa kasvi vaikuttaa elävän symbioosin sijasta loissuhteessa myös sienijuuren sieniosapuolen kanssa, koska tämä ei saa kasvilta yhteyttämistuotteita. Toisinaan mäntykukka voi loisia myös kuusella. Surkastunut mäntykukka on aiemmin sijoitettu mäntykukkakasvien (Monotropaceae) heimoon, mutta nykyisin kanervakasveihin. Sen lähimpiä lehtivihreällisiä sukulaisia lienevät mansikkapuut ja sianpuolukat.
Käyttö
Ruotsissa on kuivattua mäntykukkaa syötetty karjalle kuivan yskän hoitamiseksi.
Seurasaari
Seurasaari on museosaari Helsingin kantakaupungin länsilaidalla. Saaressa on toiminut vuodesta 1909 ulkomuseo, jonne on siirretty vanhoja puurakennuksia eri puolilta Suomea. Ulkomuseon alue sijaitsee Seurasaaren itä- ja pohjoisosissa ja käsittää noin kolmasosan saaren pinta-alasta.
Seurasaari on Helsingin kaupungin omistuksessa oleva suojelukohde. Ulkomuseon toiminnasta vastaa Museovirasto. Seurasaarisäätiö vastaa saaren vuotuisjuhlien järjestämisestä ja tukee rakennustoimintaa. Saaren suosituin vuotuistapahtuma on Seurasaarisäätiön järjestämä Seurasaaren juhannus. Se kuuluu Finland Festivals -tapahtumiin. Tapahtuma huipentuu juhannushäihin, joiden morsiuspari sytyttää juhlakokon. Myös joulukuussa talkoovoimin järjestettävä Seurasaaren Joulupolku on paisunut massatapahtumaksi. Seurasaaresta kiinnostuneilla on oma yhdistys, Seurasaaren ystävät ry. Yhdistys järjestää Seurasaari-aiheisia talkoita, retkiä ja muita tapahtumia.
Saaren luonto ja eläimet
thumb|250px|Seurasaaren orava Maantieteellisesti Seurasaarta leimaavat kallioiset mäet, kosteat notkelmat ja lehdot. Eteläranta on suojeltu lintupoikueiden ruokailualueeksi.
Sakariaan kiitosvirsi
Sakariaan kiitosvirsi, joka latinankielisen alkusanansa vuoksi tunnetaan myös nimellä Benedictus (”Siunattu”), on ylistyshymni, jonka Sakarias, Johannes Kastajan isä, Luukkaan evankeliumin mukaan lausui saatuaan poikansa syntymän jälkeen puhe­kykynsä takaisin. Se esiintyy Luukkaan evankeliumin ensimmäisen luvun jakeissa 67–79. Sakariaan kiitos­virsi on yksi kolmesta Luukkaan evankeliumin alkuluvuissa esiintyvissä, eri kirkkokunnissa laajalti myös liturgisessa käytössä olevasta hymnistä; muut kaksi ovat Marian kiitosvirsi (Magnificat, ja Simeonin kiitosvirsi (Nunc dimittis,.
Gaborone
Väestö ja koulutus
Vuoden 2011 väestönlaskennassa Gaboronen väkiluku oli 231 592, ja koko pääkaupunkiseudun 431 437. Vuonna 2016 väkiluvun arvioitiin kasvaneen lähes 260 000:een.
Sähköposti
Sähköpostin edut
Sähköpostin lukumahdollisuus on lisätty myös mobiililaitteisiin ja matkapuhelimiin sekä älypuhelimiin ja taulutietokoneisiin. Tähän liittyen on kehitetty Push Email.
Sähköpostin rakenne
Kun viesti lähetetään palvelimen kautta maailmalle, viestiin lisätään "kuori" (katso viestinvälitysprotokolla SMTP laajennoksineen), jonka perusteella palvelimet päättelevät minne viesti pitää lähettää ja mitä tehdä virhetilanteissa. Vastaanottajan sähköpostipalvelin tallettaa viestin (ilman kuorta) vastaanottajan sähköpostilaatikkoon, jossa se on luettavissa tai noudettavissa vastaanottajan sähköpostiohjelmalla.
Vastaanottajat
Eri vastaanottajien eron ymmärtää (humoristisella) ohjeella: To: yhteistyökumppani CC: johtaja BCC: lehdistö
To: tukilaiset:; CC: hallitus:;
Gekkan Shōnen Sirius
Lehti on suunnattu 16-21-vuotiaille pojille.
Kerrosintruusio
Kerrosintruusio (engl. layered intrusion) on mafinen syväkivi, johon koostumukseltaan basalttisen magman osittainen kiteytyminen ja jäännössulasta erkanevien kiteiden ominaispainoerot sekä magmasäiliössä tapahtuvat konvektiovirtaukset aiheuttavat kerrosrakenteen.
Sormiaakkosviestintä
Sormiaakkosviestintä helpottaa huuliltalukua ja rytmittää puhetta niin, että vastaanottaja erottaa helpommin milloin sana vaihtuu.
Kurdistanin lippu
Historia
Gottfried Müller kirjoitti kirjassaan suunnittelemastaan Kurdistanin lipusta:
Sergei Jastržembski
Suomessa Sergei Jastržembski tuli tunnetuksi toimiessaan 1990-luvun loppupuolella Venäjän silloisen presidentin Boris Jeltsinin lehdistöattaseana. Maaliskuusta 2004 lähtien hän on toiminut Venäjän presidentin Euroopan unionin -erityislähettiläänä.
Naisten Liiga
Historia
thumb|Naisten Liigan tunnus 2017–2020 Kaudella 2017–2018 SM-sarjan nimeksi vaihdettiin Naisten Liiga. Kaudeksi 2018–2019 sarjaan nousivat sekä Vaasan Sport että TPS. Liiga laajeni siten kahdeksasta joukkueesta kymmeneen.
Multiplan
Multiplan hävisi markkinaosuudessa Lotus 1-2-3:lle ja oli pohjana Microsoft Excelille, joka julkaistiin Macintoshille vuonna 1985 ja Microsoft Windowsille vuonna 1987.
Pertamina
Pertamina on Indonesian valtion omistama yhtiö, joka ohjaa maan öljy- ja maakaasuteollisuutta. Yhtiön toimintaan kuuluu öljyn etsintä, jalostus, tuotanto, kuljetus ja markkinointi. Yhtiö perustettiin Indonesian itsenäistyttyä 1950-luvulla, kun maa pyrki vähentämään riippuvuutta ulkomaisten yhtiöiden öljystä.
Troka
Yhtyeen jäsenet ovat:
Sial (geologia)
Seuraava päällekkäisistä kerroksista sialkuoren alla on sima, joka valtamerillä usein alkaa välittömästi meren pohjan alta, mantereiden alla sen sijaan vasta noin 25 kilometrin syvyydestä. Vielä syvemmällä on pääasiassa raudasta ja nikkelistä koostuva Maan ydin, josta toisinaan käytetään nimitystä Nife. Nämä nimet Maan sisäkkäisille kerroksille otti ensimmäisenä käyttöön Eduard Suess 1800-luvulla. Petrografiset, gravimetriset ja seismiset todisteet ovat vahvistaneet hänen esittämänsä mallin Maan sisäosien uloimmista kerroksista.
Hermanni (Salo)
Historiaa
Alueella sijaitsi myös Kiva, yksi Salon elokuvateattereista.
GameBase
Tulospalvelu
GameBasessa tulospalvelu toimii niin kutsutulla "ladderi"-periaatteella, jossa pelaajat kertovat järjestelmälle pelaamansa ottelun tuloksen ja tämän pohjalta järjestelmä laskee saadut pisteet. Järjestelmä on hyvin pitkälle kehittynyt tarjoten mm. erilaisia pistelaskukaavoja eri peleille sekä eri tasoisia tulostauluja.
Kyösti Haatanen
Haatanen suoritti kapellimestaritutkinnon Sibelius-Akatemiassa 1974 professori Jorma Panulan johdolla. Hän toimi Savonlinnan kaupungin musiikinjohtajana 1973–1980 ja sen jälkeen Jyväskylän kaupunginorkesterin kapellimestarina sekä taiteellisena johtajana 1980–1986. Lisäksi Haatanen teki kapellimestarivierailuja useimmissa kotimaisissa orkestereissa ja musiikkijuhlilla Ruotsissa, Virossa, Venäjällä, Puolassa, Saksassa ja Chilessä.
Savonlinnan Oopperajuhlilla Haatanen on toiminut kapellimestarina Boris Godunovissa, Haydnin Luomisessa, Heikki Sarmannon Perfect Harmonyssa, omassa Judith's songs -kantaatissaan ja Martti Talvelan muistokonsertissa. Hän on myös Savonlinnan Oopperajuhlakuoron perustaja ja oli sen taiteellisena johtaja 1973–1986 ja 1992–2008.
Reijo Koivu
Reijo Koivu (s. 26. kesäkuuta 1947 Riihimäki) on suomalainen entinen aitajuoksija.
Ken Ogata
Ogata sai useita palkintoja, kuten kolme Japanin akatemian palkintoa ja näiden lisäksi vuonna 2009 Japanin akatemian palkinnon elinikäisistä saavutuksista. Ogata jatkoi uraansa lähes kuolemaansa saakka. Hän kuoli maksasyöpään.
Napakaktukset
Ulkonäkö ja koko
Napakaktukset kasvavat tavallisesti yksittäin, ja niiden varret ovat pallomaisia; pallon kärki voi olla painunut, mistä johtuu nimitys napakaktus. Varressa on tavallisesti paljon uurteita. Pitkittäisharjut ovat jakautuneet nystyiksi. Kääpiöversot eli areolit ovat pieniä ja hukkuvat runsaiden piikkien alle; joskus niissä voi tosin olla vain yksi piikki. Piikit ovat enimmäkseen tukevia ja joskus tyvestään turvonneita.
Kukkaverso (kefalio) kehittyy varren päähän ja on toisinaan sisäänpäin painunut. Kefalio voi saavuttaa neljän cm:n korkeuden. Siinä on valkoista, kellertävää tai harmahtavaa huopamaista karvaa, joskus myös sukasmaisia piikkejä. Kefalion reunalle puhkeavat kukat, jotka avautuvat yöllä, ovat tuoksuvia, valkoisia ja suppilomaisia tai laakeita kuin tarjotin. Kukan tyvi on suomupeitteinen. Napakaktuseten hedelmät ovat pallomaisia, nuijamaisia tai pitkänomaisia, väriltään valkoisia, vaaleanpunaisia tai kirkkaanpunaisia sekä sivuraoilla avautuvia. Siemenet ovat kiiltävänmustia ja nystermäpintaisia.
Sonny Boy Williamson
Sonny Boy Williamson on taiteilijanimi, jota ovat käyttäneet kaksi hyvin tunnettua bluesia soittavaa yhdysvaltalaista huuliharpistia. He eivät olleet toisilleen sukua ja nimien perässä olevat järjestysnumerot noudattavat vain yleisesti noudatettua käytäntöä sekaannusten välttämiseksi. Sonny Boy Williamson II syntyi 15 vuotta aiemmin, mutta hän tuli tunnetuksi artistiksi vasta reilusti yli 50-vuotiaana, jolloin ”ensimmäinen” Sonny Boy Williamson oli jo kuollut.
Mokoman 120 päivää
Mokoman 120 päivää on Mokoma-yhtyeen vuonna 2001 ilmestynyt toinen albumi. Levyn musiikki on raskaampaa kuin esikoisalbumi Valulla ja pienimuotoisia thrash-vaikutteita on jo havaittavissa. Parhaiten ne kuuluvat ehkä singlenäkin julkaistussa kappaleessa ”Seitsemän sinetin takana”, joka on yksi Mokoman suurimmista hiteistä ja yhtye esittää kappaletta konserteissaan usein vielä nykyäänkin. Myös kappale ”Rajapyykki” julkaistiin singlenä.
Suomen sisällissota
Perustekijät
Saksan keisarikunta oli Venäjän lisäksi toinen suurvalta, jonka Itä-Eurooppaan kohdistuneet valtaussuunnitelmat ja talouspoliittiset intressit vaikuttivat tapahtumiin Suomessa vuosina 1917–1918. Suomalainen jääkäriliike oli osa Saksan suunnitelmia. Suomessa aktivistit suunnittelivat maan irrottamista Venäjästä saksalaisten pistinten ja jääkäreiden avulla. Ensimmäisen maailmansodan vuoden 1917 tilanteessa Saksan johto päätti tukea bolševikkeja taloudellisesti sekä edistää Leninin ja eräiden muiden bolševikkien siirtymistä maanpaosta Sveitsistä Pietariin huhtikuussa. Toiveena oli, että Lenin kaappaisi vallan Venäjällä ja luopuisi sodasta, mikä puolestaan vapauttaisi Saksan raskaasta kahden rintaman sodasta. Siten Saksa vaikutti sisällissodan syntyyn kahta tietä.
Pelkojen ja toiveiden vuosi
Talouden osalta sekä teollisuustyöväestön että teollisuuden työnantajien tilanne huononi merkittävästi vuoden 1917 aikana. Ensimmäinen maailmansota aiheutti vuosina 1914–1916 Suomen talouselämässä positiivisen ”sotabuumin”, joka vahvisti työnantajien lisäksi myös työntekijöiden taloutta selvästi. Maaliskuun vallankumous romahdutti tämän kehityksen aiheuttaen työttömyyttä ja voimakkaan inflaation. Työväestön talouden äkillinen heikentyminen yhdessä huononevan elintarviketilanteen kanssa synnytti työläisissä epävarmuutta ja pelkoa luoden pohjaa lakkoliikehdinnälle ja muille levottomuuksille.
Kriisin aihiot
Lyhyen elinkaarensa aikana Tokoin senaatti joutui kamppailemaan ainakin neljän ongelmavyyhden kanssa: kevään 1917 lakkoliikkeet, elintarvikepula ja Suomen asema suhteessa Venäjään sekä kysymys järjestysvallasta. Senaatti selvisi melko vähällä huhti–toukokuussa 1917 teollisuudessa ja maataloudessa alkaneesta lakkoliikehdinnästä. Työväestön tärkein vaatimus lakoissa oli kahdeksantuntinen työpäivä. Lisäksi haluttiin voimistuvaa inflaatiota kompensoivia palkankorotuksia. Lakot ratkesivat lähinnä työnantajien ja työntekijöiden välisissä neuvotteluissa, ja pääasiassa työntekijöiden eduksi. Kiistan lopputulos kohotti työväestön itsetuntoa ja uskoa joukkovoimaan, mutta katkeroitti työnantajia taloudellisten menetysten ja lakkoihin liittyneiden levottomuuksien takia. Lisäksi työläiset olivat käyttäneet vaatimustensa tukena paikoin venäläisiä sotilaita. Maaliskuun vallankumouksen aiheuttama mullistus kasvatti työväestön joukkovoimaa merkittävästi myös työntekijöiden lisääntyneen järjestäytymisen kautta; vuoden 1916 lopusta vuoden 1917 loppuun Suomen Ammattijärjestön jäsenmäärä yli nelinkertaistui noin 160 000:een. Myös työnantajapuolella järjestäydyttiin, syksyllä 1917 perustettiin Suomen työnantajien keskusliitto ja Maataloustuottajain Keskusliitto.
Elintarvikepula oli kuitenkin lähinnä viljapulaa ja nimenomaan hintakriisi työttömyyden koettelemalle köyhimmälle kansanosalle. Osa leivästä voitiin korvata muilla tuotteilla, koska leipäviljan osuus oli 10–20 prosenttia keskivertoperheen ravinnonkulutuksesta. Elintarvikkeet olivat kortilla, niitä jonotettiin ja niistä oli ajoittain puutetta, mutta laajamittaista nälkää ei Etelä-Suomessa nähty ennen vuoden 1918 sotaa. Asiasta kehkeytyi kuitenkin työväestön ja tuottajien välille kiivas, tunteita herättänyt poliittinen kysymys, jossa ”nälänhädän pelko oli punikki”. Monet maataloustuottajat pitivät elintarvikkeiden takavarikointeja ja varastojen tarkastuksia yksityistä omistusoikeutta loukkaavana sosialistisena luokkapolitiikkana, ja erityisesti kaupunkien työväestöä katkeroitti kallis salakauppa, elintarvikkeiden vientikauppa muun muassa Pietariin ja käsitys, että pulassa oli jotain tahallista. Myös sanomalehdistön provosoivalla uutisoinnilla oli suuri merkitys mielialojen kiihtymisessä vuoden 1917 kuluessa.
Joulukuun kuudes
pienoiskuva|P. E. Svinhufvudin johtama senaatti. Ei-sosialistiset puolueet toivoivat kykenevänsä vähentämään bolševikkien vaikutusta maassa ja kontrolloimaan vasemmistoa eduskuntaenemmistönsä turvin. Niinpä 15. marraskuuta 1917 Suomen eduskunta julistautui maassa korkeimman vallan haltijaksi. Maahan muodostettiin 27. marraskuuta P. E. Svinhufvudin johtama porvarillinen Svinhufvudin senaatti, jota on kutsuttu myös itsenäisyyssenaatiksi, ja 6. joulukuuta 1917 eduskunta hyväksyi senaatin esityksen Suomen itsenäisyysjulistukseksi. Peilikuvana heinäkuun 1917 valtalakiäänestykseen sosialistit äänestivät joulukuussa porvarillisen senaatin esitystä vastaan ja laativat oman esityksensä itsenäisyysjulistukseksi.
Anna Boleyn
Lapsuus ja perhe
Anna Boleynin vanhemmat olivat Thomas Boleyn, Wiltshiren 1. jaarli ja Ormonden 1. jaarli, ja lady Elizabeth Boleyn (syntyisin Elizabeth Howard), Norfolkin 2. herttuan tytär. Anna Boleynin syntymävuotta ei tiedetä varmasti, mutta hän syntyi joko perheensä Blicking Hallin kartanossa Norfolkissa tai perheen lempiasunnossa Heverin linnassa Kentissä.
Suomen sisällissota
Sodan osapuolten tavoitteita
pienoiskuva|Jääkärit Vaasassa. Joukko saapui Saksasta sisällissodan ollessa jo täydessä käynnissä.
Kahakointi Karjalassa
Sodan on katsottu alkaneen punaisten osalta 27. tammikuuta 1918 kello 23 ja valkoisten puolella 28. tammikuuta 1918 kello 3. Tarkemmassa tarkastelussa asia ei ole näin yksinkertainen, vaan sisällissotaa muistuttanut toiminta alkoi jo aiemmin tammikuussa, erityisesti Karjalassa. Syynä lienee ollut se, etteivät kummallakaan sodanjohdolla olleet omat joukot hallinnassa. Toisaalta Viipurin kaupunki oli sodan kannalta strategisesti keskeisimpiä paikkakuntia Suomessa, ja on myös arvioitu, että molemmilla puolilla johtoporras lopulta vaikutti aktiivisesti tapahtumien taustalla. Punaisten ja valkoisten välisessä taistelussa kyse oli sekä Viipurin hallinnasta että aseiden hankinnasta. Kamppailu alkoi 17.–20. tammikuuta työväenkaartin tunkeuduttua paikallisen suojeluskunnan asevarastoon Pietisen tehtaalla ja valkoisten kaapattua punaisten Mikkeliin suunnatun kiväärilähetyksen Taavetissa, jonka jälkeen syntynyt kahakka vaati kaksi kuolonuhria. Karjalan maalaispitäjistä komennettiin 21. tammikuuta noin 600 suojeluskuntamiehen vahvuinen pataljoona Viipuriin, jossa se miehitti 22. tammikuuta kaupungin rauta­tie­aseman, mutta joutui lopulta perääntymään Venäjänsaareen. Pataljoona jatkoi taisteluaan 27. tammikuuta Viipurin eteläpuolella Kämärällä, jossa se pysäytti joksikin aikaa Pietarista tulleet niin sanotut asejunat ja yritti kaapata niistä sotatarvikkeet. Junat olivat tuomassa Eino ja Jukka Rahjan johdolla Leninin Suomen työväenkaarteille tammikuun alussa 1918 lupaamaa suurta aselastia. Suojeluskuntalaisten kaappaushanke epäonnistui, ja junat pääsivät lasteineen lopulta Viipuriin, joka jäi punaisten hallintaan. Kämärän taistelua pidetään sisällissodan ensimmäisenä sotatoimena.
Sodan rintamat
Sodassa muodostui jo alusta lähtien selkeästi kolme rintamaa, joita punaiset kutsuivat nimillä läntinen, keskinen ja itäinen rintama. Läntinen rintamalinja kulki suunnilleen Merikarvialta Kullaan ja Suodenniemen pohjoispuolelta Virtain eteläpuolelle. Keskinen rintama kulki Väärinmajan ja Länkipohjan kautta Lusiin. Itäinen rintama kulki siitä Mouhun ja Joutsenon kautta Viipurin pohjoispuolelta Laatokalle. Valkoisten sotatoimet oli jaettu neljään rintamalohkoon; länsirintamaan, joka käsitti Satakunnan ja Hämeen rintamat, keskiseen rintamaan eli Savon rintamaan, sekä itäiseen rintamaan eli Karjalan rintamaan. Lisäksi saksalaisten maihinnousun jälkeen taisteluja käytiin Uudellamaalla, Etelä-Hämeessä ja Päijät-Hämeessä. Yksittäisiä taisteluja käytiin myös rintamalinjan pohjoispuolella.
Venäläiset joukot Suomessa
Lopulta vain 7 000–10 000 venäläissotilasta, osa Suomessa jo olleita ja osa maahan sodan aikana Pietarista tulleita, oli eri tavoin aktiivisia vuoden 1918 sodassa. Merkittäviä venäläisosastoja ei sotatoimiin saatu suostuteltua, sillä vain 1 000–4 000 sotilasta taisteli 100–1 000 miehen osastoina ajoittain eri puolilla rintamia. Toisaalta helmikuun 1918 loppupuoliskolle asti joitakin venäläisiä upseereita toimi punakaartien sotatoimien johdossa: eversti Mihail Svetšnikov Länsi-Suomessa ja I. Jeremejev Itä-Suomessa. Venäläisten ja suomalaisten välinen yhteistyö sujui kuitenkin huonosti muun muassa kieliongelmien ja keskinäisen epäluottamuksen takia. Punaisten hyökkäysvaiheen aikana helmikuun alusta maaliskuun puoleenväliin asti rintamalinja ei siirtynyt juuri lainkaan pohjoisemmaksi, vaikka valkoisten taistelukyky oli tuolloin heikoimmillaan.
We Bring the Noise!
Singlet
2. N-Trance edit (4:12)
Suomen sisällissota
Valkoinen terrori
Terrorin huippukautena, huhtikuun lopun ja toukokuun alun 1918 välisenä kahtena viikkona teloituksia oli noin 200 päivässä, ja yhteensä surmattiin 2 500–3 000 henkeä. Hans Kalmin joukot ampuivat Lahdessa 1. toukokuuta – 31. toukokuuta 1918 välisenä aikana 150–200 punaisiin lukeutunutta naista. Kaikkiaan noin 460 naista teloitettiin.
Terrorin arvet
Terrori oli tehokas ja pelottava ase sisällissodassa. Toisaalta se antoi vastapuolelle merkittävän propagandavaltin ja mahdollisuuden perustella omaa väkivaltaa toisen osapuolen teoilla. Vuoden 1918 sota oli Suomessa ensimmäinen konflikti, jossa ennen kaikkea sanomalehdistön propagandalla oli merkittävä rooli. Punaisen ja valkoisen Suomen lehtiuutiset kuvailivat vastapuolen terroritekoja yksityiskohtaisesti, suurennellen ja värittäen sekä uhrien määriä että tapahtumia. Punaisen ja valkoisen lehdistön mukaan ”hurjistuneiden ja raukkamaisten villipetojen raakalaismaiset teot ja viattomien uhrien veren kostuttama maa huusivat kostoa kansansa pettureille”. Eivätkä kirjoitukset jääneet aseellista vastausta vaille. Vastapuolen harjoittaman poliittisen väkivallan avulla saatiin sodalle myös entistä selkeämpi motiivi, kun voitiin osoittaa taisteltavan konkreettisesti oman viiteryhmän ”hengestä ja elämästä”. Uhrien kuoleman lisäksi teloitusten keskeisin ja pitkäaikaisin vaikutus oli niiden aiheuttama henkinen trauma niin aikalaissukupolvissa kuin jälkipolvissakin. Tässä suhteessa jälkipolvissa on pitkään ollut vallalla lähinnä uhri-näkökulma sen sodan osapuolen suhteen, johon on samaistuttu. Nyttemmin tarkastellaan rehellisemmin myös oman viiteryhmän ja omien esivanhempien osuutta terrorin toteuttajina. Juuri terroritekojen vuoksi sisällissodan haavat umpeutuivat hitaasti ja sota jatkui henkisellä tasolla ainakin 1960- ja 1970-luvuille asti. Vuoden 1918 suomalaiset eivät todellakaan jättäneet keveää henkistä perintöä jälkeensä tuleville.
Sodan seuraukset
Vuoden 1918 sota pirstoi myös suomalaisen työväenliikkeen, osin jo tammikuussa 1918 syntyneen sisäinen jaon pohjalta maltillisiin, ei-sosialistien kanssa yhteistyöhön pyrkiviin sosiaalidemokraatteihin ja jyrkemmän linjan vasemmistososialisteihin Suomessa sekä vallankumouksellisiin kommunisteihin, jotka toimivat Venäjällä bolševikkien tukemina.
Ratkaisu Saksassa
Vasemmistossa sisällissodan aiheuttama sisäinen jakautuminen säilyi pitemmälle tulevaisuuteen, mutta oikeistossa marraskuun 1918 mullistus Saksassa aiheutti vielä kerran vallan sisäisen uusjaon. Saksan tappio mursi suomalaisen monarkismin, ja Suomen valtiomuodoksi tuli – ympärysvaltojen myötävaikutuksella – tasavaltainen demokratia laajoin kansalaisoikeuksin, 17. heinäkuuta 1919. Yhdysvallat ja Britannia tunnustivat Suomen itsenäisyyden 6.–7. toukokuuta 1919, saksalaissuuntauksen päätyttyä maassa. Suhteet neuvosto-Venäjän ja Suomen välillä vakiinnutettiin Tarton rauhansopimuksella 14. lokakuuta 1920. Suomalaisten parlamentaarisen linjan symboliksi nousi 25. heinäkuuta 1919 maan ensimmäiseksi presidentiksi valittu K. J. Ståhlberg. Hän sai tukea Santeri Alkion johtamalta Maalaisliitolta. Sosiaalidemokraattinen puolue teki paluun eduskuntaan 3. maaliskuuta 1919 pidetyissä edus­kunta­vaaleissa maltillisen Väinö Tannerin johdolla. Lopulta myös maltilliset konservatiivit kuten Lauri Ingman asettuivat kannattamaan kansallista politiikkaa. Vastakohtien vuosi 1918 päättyi Suomen historian ensimmäisiin yleiseen ja yhtäläiseen äänioikeuteen perustuneisiin kunnallisvaaleihin, jotka järjestettiin 17.–28. joulukuuta 1918.
Tuomiot
Valtiorikosoikeudet tuomitsivat kaikkiaan noin 70 000 suomalaista. Valtaosaa rangaistiin avunannosta valtio­petokseen. Kuolemaan tuomittiin 555 henkilöä, mutta vain 113 tuomiota pantiin täytäntöön. Erimittaisia vapaus­rangaistuksia ja määräaikainen kansalais­luottamuksen menetys määrättiin 60 000 kansalaiselle, joista 10 200 henkilöä armahdettiin 30. lokakuuta 1918. Oikeudenkäynneissä osa vankileireille suljetuista henkilöistä todettiin lopulta aiheettomasti vangituiksi. Valtaosa annetuista vapausrangaistuksista oli lieviä ja ne muutettiin lopulta ehdonalaistuomioiksi, joilla vapautettiin 40 000 vankia. Vuoden 1918 lopussa punavankeja oli vankiloissa 6 100 ja 100 vuonna 1921. Tuolloin palautettiin myös kansalaisluottamus 40 000 entiselle punaiselle. Vuonna 1927 Väinö Tannerin hallitus armahti viimeiset 50 punavankia. Vuonna 1973 Suomen hallitus maksoi korvauksia 11 600 entiselle punavangille.
Sodan jälkeisten vuosien väkivalta
Sisällissodan jälkeen sen tapahtumiin liittyvät väkivaltaisuudet jatkuivat vielä usean vuoden ajan. Tutkija Marko Tikka on laskenut, että kesän 1918 ja vuoden 1921 lopun välillä Suomessa tapahtui noin 300 poliittiseksi luonnehdittavaa väkivallantekoa, joissa sai surmansa 226 ihmistä. Uhreista valtaosa eli 183 oli luettavissa sodan punaiseen osapuoleen. Suurinta osaa ei kuitenkaan voida pitää suunnitelmallisina, vaan tapahtumiin liittyi yleensä alkoholi ja ne saivat alkunsa esimerkiksi tansseissa tai iltamissa. Suoranaiseksi terrorismiksi voidaan luokitella muutamia entisten punakaartilaisten tekemiä murhia tai murhayrityksiä, joiden kohteena olivat yleensä suojeluskuntien jäsenet. Ne olivat pääosin yksityishenkilöiden organisoimia, eikä niitä voida kytkeä esimerkiksi vuonna 1918 perustettuun Suomen Kommunistiseen Puolueeseen. Epäonnistuneista tunnetuin on huhtikuussa 1920 tapahtunut Mannerheimin murhayritys Tampereella.
Elokuva
Elokuvaohjaaja Edvin Laine elokuvasi 1960- ja 1970-luvuilla Väinö Linnan Pohjantähti-trilogian. Sarjan ensimmäinen elokuva Täällä Pohjantähden alla käsittelee Linnan kirjojen tapaan vuoden 1918 tapahtumia laajasti ja realistisesti, kuvauksen painopiste on sodan hävinneen osapuolen näkökulmassa.
Latvian presidentti
Toinen tasavalta
thumb|right|300px|[[Riian linna on Latvian presidentin edustusasunto. ]]
Jouko Öystilä
Jouko Öystilä (s. 25. helmikuuta 1952 Oulu) on suomalainen entinen jääkiekkopuolustaja.
Ilomantsinjärvi
Maantietoa
Järvessä on laskettu olevan 14 saarta. Niiden yhteispinta-ala on neljä hehtaaria, mikä on noin 0,4 % järven kokonaispinta-alasta. Saarista Hiidensaari ja Papatinniemen kärjen päässä oleva saari ovat yli hehtaarin suuruisia, ja Pajuluoto, Kontioluoto, Piiloluoto, Lammassaari ja Väliniemen edustan saari ovat yli aarin ja muut seitsemän muuta saarta ovat alle aarin kokoisia.
Hans-Georg Schwarzenbeck
Schwarzenbeck pelasi 44 maaottelua vuosien 1971 ja 1978 välillä. Tärkein meriitti hänen maajoukkueurallaan oli maailmanmestaruuskilpailujen voitto vuonna 1974. Hän oli voittamassa vuoden 1972 Euroopan-mestaruuskilpailuja. Hän osallistui myös seuraaviin Euroopan-mestaruuskilpailuihin 1976, joissa Saksa pääsi finaaliin.
Yrjö Neuvo
Elämäkerta
Yrjö Neuvon isä oli tehtaanjohtaja ja professori Olavi Neuvo ja hänen äidinisänsä akateemikko Yrjö Väisälä. Elämänuransa kannalta keskeisen tutkintonsa Neuvo suoritti ASLA-Fulbright-stipendiaattina Cornellin yliopistossa Yhdysvalloissa. Sen jälkeen hänet valittiin vuonna 1976, 33-vuotiaana, Tampereen teknillisen yliopiston sähkötekniikan professoriksi. Professorikaudellaan hän kehitti signaalinkäsittelyä ja sen sovelluksia esimerkiksi terveystutkimukseen.
Hans-Georg Schwarzenbeck
Schwarzenbeck on peliuransa jälkeen työskennellyt lehdenmyyntiä harjoittavassa yrityksessään.
Heikki Kangas
Kangas edusti Suomea Yleisurheilun Euroopan-mestaruuskilpailuissa 1974 sijoittuen seitsemänneksi. Hän voitti moukarinheiton Suomen mestaruuden vuonna 1973 ja saavutti hopeaa vuonna 1974 sekä pronssia 1976. Hänen ennätyksensä 71,74 metriä on vuodelta 1974. Kangas edusti seuratasolla Alavieskan Viriä. Hänen valmentajanaan toimi Taisto Polvi. Kangas on kilpaillut myös veteraanisarjoissa eri heittolajeissa.
Konttorityö
Historiaa
Systema-yrityksen konkurssin 1931 jälkeen Viipurin Systema oli yksi itsenäisistä jälleenmyyjistä, joka saattoi jatkaa toimintaansa. Sen pääomistajia 1930-luvulla olivat Markus Hynninen ja Paul Pöyhönen. Hynninen oli lisäksi mukana helsinkiläisessä Oy Mercedes Ab:ssa, joka toi maahan saksalaisia Roto-monistuskoneita ja toimi myöhemmin nimellä Oy Merso Ab. Kun Hynnisen ja Pöyhösen välille syntyi kitkaa, Hynninen muutti Helsinkiin ja siirsi kaikki Viipurin Systeman edustukset uuteen yhtiöönsä Konttorityö Oy:hyn. Sen nimen hän otti Viipurin Systeman muutaman numeron verran julkaisemasta Konttorityö-lehdestä. Hynninen sai pian myös Tampereen, Vaasan, Oulun, Kuopion ja Lahden konkurssilta välttyneet Systemat muuttamaan nimensä Konttorityöksi ja liittymään näin Hynnisen ketjuun.
Kalkku
Palveluita ja toimijoita
Kalkun läpi menee rautatie, joka on osa Tampere-Pori-rataa. Radalla avattiin vuonna 1896 Pitkäniemen seisake läheisen Pitkäniemen sairaalan tarpeita varten, jolloin valmistui pieni liikennepaikkarakennus. Seisakkeen nimi vaihdettiin Kalkun laiturivaihteeksi (lyhenne Kau) vuoden 1950 alussa. Toisen maailmansodan jälkeen radan pohjoispuolelle syntyi Myllypuron teollisuusalue, jonne rakennettiin sivuraide 1960-luvulla. Kalkku muutettiin miehittämättömäksi seisakevaihteeksi vuonna 1968, henkilöliikenne lopetettiin vuonna 1983 ja liikennepaikka lakkautettiin vanhalta sijaintipaikaltaan vuonna 1984. Nykyinen Kalkku-niminen rautatieliikennepaikka sijaitsee vajaan kilometrin päässä vanhasta paikasta Nokian suuntaan.
Kynä
Huopakynät ja tussit
thumb|250px|Tussikyniä Tussikynän keksijänä pidetään amerikkalaista Sidney Rosenthalia, joka liitti musteen täyttämään lasiastiaan kiinteän siveltimen. Hänen yrityksensä myi 1952 alkaen Magic Marker -nimisiä huopakärkisiä kyniä, joista tuli suosittuja. Varhaisia tussien valmistajia olivat myös Papermate ja Pentel.
Indiana Fever
Runkosarja- ja pudotuspelimenestys
Kahdella ensimmäisellä kaudellaan Fever jäi WNBA:n pudotuspelien ulkopuolelle. Vuonna 2000 se sijoittui konferenssissaan toiseksi viimeiseksi, seitsemänneksi, ja vuonna 2001 kuudenneksi. Kaudella 2002 seura oli neljäs ja viimeinen pudotuspeleihin päässyt itäisen konferenssin seura voitettuaan runkosarjassa 16 ottelua ja hävittyään yhtä monta. Pudotuspelien ensimmäisellä New York Liberty oli vahvempi voitoin 2–1. Samana vuonna Tamika Catchings, seuran ykkösvaraus vuoden 2001 WNBA:n varaustilaisuudessa (koko tilaisuuden kolmas), valittiin WNBA:n vuoden tulokkaaksi ja hän pelasi myös liigan tähdistöottelussa.
Pelaajat
Indiana Feverin historian paras pistenainen on laitahyökkääjä Tamika Catchings, joka on ollut pistekeskiarvolla mitattuna seuran paras pistenainen kuudella kaudella, kausina 2002–2007. Kaudella 2006 Tamika Whitmore, joka edusti Feveriä kaudet 2006 ja 2007, keräsi seitsemän pistettä enemmän kuin Catchings, mutta kaksi ottelua enemmän pelanneena hänen pistekeskiarvonsa oli matalampi kuin etunimikaimallaan. Kaudella 2007, jolla Catchings oli sivussa 13:sta runkosarjaottelusta, keskushyökkääjä Tammy Sutton-Brown, Whitmore ja takamies Tan White keräsivät enemmän pisteitä. Kaudella 2000 Feverin paras pistenainen oli Kara Wolters, kaudella 2001 Rita Williams ja kausina 2008 ja 2009 Katie Douglas.
Der Spiegel
Päätoimittaja Wolfgang Büchner irtisanottiin joulukuussa 2014. On ennakoitu, että lehti palaisi kahden päätoimittajan malliin.
Carlos Reutemann
Ura
Myöhemmin Reutemann lähti mukaan politiikkaan ja hänet valittiin Santa Fen maakunnan kuvernööriksi 1991 ja 1999 ja jatkoi sieltä Argentiinan senaattiin.
Ampumahiihto talviolympialaisissa 1964
IX talviolympialaisissa Innsbruckissa vuonna 1964 ampumahiihto oli toista kertaa olympialaisten ohjelmassa. Ampumahiihdossa järjestettiin yksi kilpailutapahtuma: miesten 20 kilometrin kilpailu.
Leda
Ylijumala Zeus rakastui Ledaan ja vietteli tämän joutseneksi tekeytyen. Paeten häntä takaa ajavaa kotkaa Zeus teeskenteli etsivänsä turvaa Ledan sylistä. Tämä kiintyi joutseneen, ja heidän suhteensa, jonka kerrotaan tapahtuneen samana yönä kuin jona Leda makasi miehensä kanssa, tuloksena oli kaksi munaa, joista kuoriutuivat Helena, Klytaimestra, Kastor ja Polydeukes. On hieman epäselvää, ketkä lapsista olivat kuolevaisen kuninkaan ja ketkä kuolemattoman jumalan jälkeläisiä.
Venäjän presidentinvaali 2012
Vaalien tulos
Lähde:
Conrad Planting
Conrad Wilhelm Planting (17. lokakuuta 1800 Kuusamo – 1876 ) oli suomalainen valtion virkamies. Kuusamon Poussun kylässä syntynyt Planting toimi aluksi isänsä Fredrik Plantingin (1756–1825) tavoin Kuusamon kihlakunnan nimismiehenä. Myöhemmin hänet nimitettiin Lapin kruununvoudiksi asemapaikkanaan Kittilä. Planting oli innokas kullanetsijä ja häntä on epärehellisen toimintansa vuoksi kutsuttu myös Lapin kultahistorian ensimmäiseksi konnaksi.
Del Dominio de los Reyes de España sobre de los Indios
Voiko kristitty kuningas hallita intiaaneja yksinvaltaisesti, ja onko kuningas korvausvelvollinen vahingoista
”Koskien Katolisen ja Voittamattoman Espanjan Kuninkaan intiaanien hallitsemiseen koskevaa oikeutta, jotka kyseiset intiaanit Korkein Jumala ja Kaikkivaltias on hänelle alistanut, ja josta on aiheutunut joitakin epäilyjä uskon miesten ja sääntökuntiin kuuluvien keskuudessa: Ensiksi: Voiko Kristitty Kuninkaamme hallita yllä mainittuja intiaaneja despoottisen yksinvaltaisesti (despótico principado)? Toiseksi: Onko luvallista pitää heidät hänen kuninkaallisen valtansa alla?
Onko kristityille luvallista julistaa sota valtakunnissaan rauhassa eläviä vastaan?
...Jos kysymys ulotetaan koskemaan uskottomia, jotka elävät rauhallisesti Kristittyjä häiritsemättä, meistä erillään sijaitsevissa valtakunnissaan omien lakiensa mukaisesti ja kaiken omistaen, onko silloin Kristityille luvallista, syntiin syyllistymättä, julistaa sota sellaisia vastaan, jotka haluavat elää rauhassa, ja ryöstää heidän omaisuutensa...
Candide
Teoksessa optimistinen Candide seikkailee ystäviensä kanssa ympäri maailmaa ja kokee matkallaan tuon ajan yhteiskunnan ”ihanuuden”. Kirjan ironinen opetus tiivistyy lopun lauseeseen:
Väinö Lehtonen (rehumestari)
Väinö Lehtonen (8. heinäkuuta 1884 Loimaa – 14. syyskuuta 1956 Helsinki) oli suomalainen Korkeasaaren eläintarhassa työskennellyt rehumestari joka julkaisi useita kirjoja Korkeasaaren eläimistä.
Thomas Mann
Elämä
Mann syntyi lyypekkiläiseen porvarissukuun. Hänen äitinsä oli saksalais-brasilialaista syntyperää oleva Julia Mann (o.s. Silva-Bruhns) ja isänsä tuleva konsuli ja senaattori Thomas Johann Heinrich Mann. Vuonna 1905 Mann nai juutalaisen Katia Pringsheimin.